als_Latn dik_Latn sag_Latn
Edhe pse nuk ka gjetur ende rrugën e tij në kompjuterët personalë, në botën e super kompjuterëve, Linux-i është mbreti. Edhe Microsoft-i nuk mund ta arrijë atë. Një studim i ri tregon se 94% e super kompjuterëve punojnë me sistemin operativ Linux.
Top500, një raport mbi statistikat e super kompjuterëve, thotë se 469 nga 500 kompjuterët më të fuqishëm të botës kanë sistemin Linux. Pjesa tjetër përbëhet kryesisht nga Unix dhe variantet BSD, por Windows-i nuk është lënë tërësisht jashtë – 3 super kompjuterë, nga vetëm 2 që kishte në qershor, janë me sistemin Windows, edhe pse për fat të keq duket sikur janë kufizuar në Windows HPC Server 2008 dhe Azure.
Siç tregohet në tabelë, Linux-i është ende në rritje të vazhdueshme në tregun e super kompjuterëve. Pse? Sepse, ai është i shpejtë (disa pjesë mund të punojnë me një shpejtësi të lartë prej 17,59 petaflopë) dhe fakti që është falas është një plus.
Microsoft nuk fiton duke mbështetur kompjuterët e nivelit të lartë botëror, kështu që nuk ka nevojë të humbë kohën duke pritur Vitin e Super Kompjuterëve Windows. Fitohet më tepër duke iu shitur të vegjëlve.
(Herë të lexuara: 240)
als_Latn als_Latn als_Latn als_Latn als_Latn